b'\n_START_ARTICLE_\nSinjska alka\n_START_PARAGRAPH_\nSinjska alka  je hrva\xc5\xa1ka vite\xc5\xa1ka igra. Prireja se vsako leto, na prvo nedeljo meseca avgusta  v Sinju, v spomin na obletnico zmage doma\xc4\x8dih bojevnikov nad tur\xc5\xa1kimi osvajalci  14. avgusta 1715. _NEWLINE_Njen glavni del je konjeni\xc5\xa1ko tekmovanje, na katerem posku\xc5\xa1ajo jezdeci v sve\xc4\x8dani zgodovinski opremi v polnem galopu s svojim kopjem zadeti sredi\xc5\xa1\xc4\x8de kovinskega obro\xc4\x8da (imenovanega alka).'